SL Uradni list Evropske unije C 163/64

Obvestilo vlade Republike Poljske v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

(2018/C 163/06)

JAVNI RAZPIS ZA ODDAJO PONUDB ZA PODELITEV KONCESIJE ZA ISKANJE IN RAZISKOVANJE NAHAJALIŠČ NAFTE IN ZEMELJSKEGA PLINA TER ČRPANJE NAFTE IN ZEMELJSKEGA PLINA IZ NAHAJALIŠČ NA OBMOČJU „DAMNICA“

ODDELEK I: PRAVNA PODLAGA

1. Člen 49h(2) geološkega in rudarskega zakona (Dziennik Ustaw (List zakonov) 2017, št. 2126)

2. Vladna uredba z dne 28. julija 2015 o podelitvi koncesije za iskanje in raziskovanje nahajališč ogljikovodikov ter črpanje ogljikovodikov iz nahajališč kot tudi koncesije za črpanje ogljikovodikov iz nahajališč (Dziennik Ustaw [List zakonov] 2015, št. 1171)

3. Direktiva 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (UL L 164, 30.6.1994, str. 3; Posebna poljska izdaja: Poglavje 6, zvezek 2, str. 262)

ODDELEK II: NAROČNIK

Ime: Ministerstwo Środowiska (ministrstvo za okolje)

Poštni naslov: ul. Wawelska 52/54, 00-922 Varšava, Poljska

Tel. + 48 223692449, + 48 223692447; faks + 48 223692460

Internetni naslov: www.mos.gov.pl

ODDELEK III: PREDMET POSTOPKA

1. Vrsta dejavnosti, za katere je koncesija namenjena

Koncesija za iskanje in raziskovanje nahajališč nafte in zemeljskega plina ter črpanje nafte in zemeljskega plina iz nahajališč na območju „Damnica“, v koncesijskih blokih 7, 8, 27, 28, 47 in 48

2. Območje, na katerem se bodo izvajale dejavnosti

Meja območja, ki ga zajema ta razpis, je opredeljena z geodetskimi črtami, ki povezujejo točke z naslednjimi koordinatami koordinatnega sistema PL-1992:

Številka točke X [PL-1992] Y [PL-1992] 1 768 487,609 409 502,868 2 736 256,303 408 926,764 3 737 349,025 370 473,148 4 754 461,086 370 959,415 do točke št. 1 ob obali Baltskega morja

Površina navpične projekcije območja, ki ga zajema ta razpis, je 1 039,29 km2.

Območje, ki ga zajema ta razpis, se nahaja v Pomorjanskem vojvodstvu, v naslednjih

— občinah: Ustka, Smołdzino, Główczyce, Damnica, Potęgowo, Słupsk, Nowa Wieś Lęborska, Wicko,

— mestih: Łeba, Słupsk.

Namen del v kambrijskih, ordovicijskih in silurskih formacijah je priprava dokumentacije ter črpanje nafte in zemeljskega plina iz navedenih območij.

3. Rok, ki ni krajši od 90 dni od objave razpisa, in kraj oddaje ponudb

Ponudbe na razpis za koncesijo je treba predložiti osrednji pisarni Ministrstva za okolje najpozneje do 16:00 po srednjeevropskem času na zadnji dan 91-dnevnega obdobja, ki se začne dan po objavi tega razpisa v Uradnem listu Evropske unije.

4. Podrobni razpisni pogoji, vključno z merili za ocenjevanje in njihovimi ponderji, ki zagotavljajo izpolnjevanje pogojev iz člena 49k geološkega in rudarskega zakona z dne 9. junija 2011

Ponudbe lahko predloži podjetje, za katero je bila s kvalifikacijskim postopkom potrjena usposobljenost, kakor to določa člen 49a(16)(2) geološkega in rudarskega zakona, in sicer samostojno ali kot upravitelj, če se več podjetij skupaj prijavlja za koncesijo.

Prejete ponudbe bo razpisna komisija ocenila na podlagi naslednjih meril:

30 % – finančne zmožnosti, ki dajejo ustrezno jamstvo, da bodo dejavnosti v zvezi z iskanjem in raziskovanjem nahajališč ogljikovodikov ter črpanjem ogljikovodikov iz nahajališč dejansko opravljene, ter zlasti viri in načini financiranja načrtovanih dejavnosti, vključno z deležem lastnih sredstev in zunanjega financiranja; 25 % – tehnične zmožnosti za iskanje in raziskovanje nahajališč ogljikovodikov ter črpanje ogljikovodikov iz nahajališč, ter zlasti razpoložljivost ustreznih tehničnih, organizacijskih, logističnih in kadrovskih potencialov; 20 % – obseg in načrt geoloških del, vključno s predlaganimi geološkimi ali rudarskimi dejavnostmi; 10 % – izkušnje s področja iskanja in raziskovanja nahajališč ogljikovodikov ali črpanja ogljikovodikov iz nahajališč, ki zagotavljajo varno opravljanje dejavnosti, varovanje življenja in zdravja ljudi in živali ter varstvo okolja; 10 % – predlagana tehnologija za opravljanje geoloških del, vključno z geološkimi ali rudarskimi dejavnostmi, z uporabo inovativnih elementov, zasnovanih za ta projekt; 5 % – obseg in načrt obveznega zbiranja vzorcev s pomočjo geoloških dejavnosti, vključno z vzorčenjem v izvrtanem jedru.

Če je v fazi ocenjevanja ponudb na podlagi zgoraj navedenih meril več ponudb enako ocenjenih, bo dodatno merilo za dokončen izbor med navedenimi ponudbami znesek pristojbine za podelitev užitka na rudarski pravici v fazi iskanja in raziskovanja.

5. Minimalni obseg geoloških informacij

Koncesijski podatki ime območja: Damnica kraj: na kopnem; koncesijski bloki 7, 8, 27, 28, 47 in 48 Vrsta nahajališč konvencionalna in nekonvencionalna nahajališča nafte in zemeljskega plina Strukturne ravni spodnjepaleozojske (kaledonske) zgornjepaleozojske (variskične) permsko-mezozojske Naftni sistemi II – nekonvencionalni naftni sistem, povezan s spodnjepaleozojskim skalnim kompleksom (zgornnje- in srednjekambrijskim, ordovicijskim in silurskim) I – konvencionalni naftni sistem, povezan s srednjekambrijskim peščenim kompleksom) Matične kamnine I, II – spodnjekambrijska, ordovicijska in silurska glina in mikritni apnenec Zbirne kamnine II – spodnjekambrijska, ordovicijska in silurska glina in mikritni apnenec I – srednjekambrijski peščenjak Neprepustne kamnine I, II – formacije zechsteinskih evaporitov; spodnji kambrij, ludlowij in pridolij (silurij) (gmota sekundarnega pokrova) Debelina nadkritja približno 3 000 m Vrsta pasti II – nekonvencionalne pasti I – konvencionalne stratigrafske in tektonske pasti Identificirana nahajališča v bližini (ZP – zemeljski plin; N = nafta) „Żarnowiec“ (N); odkrit leta 1972, skupno črpanja: (44 let) 9 721 ton kondenzata; 26 930 000 m3 vezanega plina; proizvodnja v letu 2015: 110 ton kondenzata 70 000 m3 vezanega plina; rezerve in viri za črpanje: 42 330 ton (industrijski: 1 680 ton); 6 960 000 m3 (industrijski: 1 390 000 m3) „Żarnowiec W“ (N); odkrit leta 1990, skupno črpanja: (21 let) 4 200 ton kondenzata; 25 650 000 m3 vezanega plina; proizvodnja v letu 2015: 110 ton kondenzata 70 000 m3 vezanega plina; rezerve in viri za črpanje: 17 810 ton (industrijski: 3 850 ton); 2 350 000 m3 (industrijski: 1 500 000 m3) „Dębki“ (N); odkrit leta 1978, skupno črpanja (44 let) 36 169 ton nafte, 10 201 000 m3 vezanega plina; proizvodnja v letu 2015: 610 ton nafte, 220 000 m3 vezanega plina; rezerve in viri za črpanje: 8 620 ton (industrijski: 5 190 ton); 3 000 000 m3 (industrijski: 4 230 000 m3) „Białogóra–E“ (N); odkrit leta 1991, skupno črpanja (16 let) 2 917 ton nafte, 2 418 500 m3 vezanega plina; proizvodnja v letu 2015: nič; zunajbilančne rezerve in viri za črpanje: 1 430 ton (industrijski: 380 ton); zunajbilančne: 860 000 m3 (industrijski: 1 020 000 m3) Opravljene seizmografske raziskave (imetnik pravice) 1959 Ustka – Kołobrzeg (državna zakladnica) 1960 Ustka – Łeba (državna zakladnica) 1968 Darłowo – Słupsk – Łeba (državna zakladnica) 1971 Darłowo – Wejherowo (državna zakladnica) 1972 Ustka – Łeba, Żarnowiec – Władysławowo (državna zakladnica) 1987 Kostrzyn – Lębork (državna zakladnica) 2011 Damnica 3D (državna zakladnica) 2012 PL1-5600 izvedene v okviru projekta PolandSPAN Referenčne vrtine Lębork IG 1 (3 310,0 m) Łeba 8 (3 340,0 m)

6. Rok za začetek dejavnosti

Dejavnosti, ki jih zajema koncesija, se bodo začele najpozneje v 14 dneh od dneva pravnomočnosti sklepa o koncesiji.

7. Pogoji za podelitev koncesije, zlasti glede višine, obsega in načina zagotavljanja zavarovanja iz člena 49x(1) geološkega in rudarskega zakona, ter v utemeljenih primerih tudi višine, obsega in načina zagotavljanja zavarovanja iz člena 49x(2) navedenega zakona

Izbrani ponudnik mora zagotavljati zavarovanje, ki zajema neskladnost ali neustrezno skladnost s pogoji iz koncesije in financiranje likvidacije del v rudnikih v primerih, da koncesija preteče, je odvzeta ali postane neveljavna. To zavarovanje mora biti zagotovljeno od dneva podelitve koncesije do konca faze iskanja in raziskovanja. Višina zavarovanja se določi na 100 000 PLN. Način in rok plačila ureja člen 49x(4) in (5) geološkega in rudarskega zakona.

8. Minimalni obseg geoloških del, vključno z geološkimi ali rudarskimi dejavnostmi

Predlagani minimalni program geoloških del v fazi iskanja in raziskovanja obsega:

Stopnja I, trajanje: 12 mesecev obseg: interpretacija in analiza arhiviranih geoloških podatkov

Stopnja II, trajanje: 12 mesecev obseg: geofizične raziskave: 2D seizmični test (80 km po dolžini ekscitacije) ali 3D seizmični test (100 km2 območja ekscitacije)

Stopnja III, trajanje: 24 mesecev obseg: vrtanje ene vrtine do globine največ 5 000 m z obveznim jedrovanjem v odrejenih intervalih

Stopnja IV: trajanje: 12 mesecev obseg: analiza pridobljenih podatkov

9. Obdobje, za katero se podeli koncesija

Obdobje koncesije obsega 10 let in vključuje:

— fazo iskanja in raziskovanja, ki traja 5 let od dne podelitve koncesije,

— petletno fazo črpanja; ki se začne s sprejetjem odločitve o naložbi.

10. Posebni pogoji za izvajanje dejavnosti in zagotavljanje javne varnosti, javnega zdravja, varstva okolja in racionalnega upravljanja nahajališča

Izvajanje programa koncesijskih del ne sme kršiti pravic lastnikov in ne odpravlja zahteve po skladnosti z drugimi zahtevami iz zakonodaje, zlasti geološkega in rudarskega zakona, ter zahtevami glede prostorskega načrtovanja, varstva okolja, kmetijskih površin in gozdov, narave, voda in odpadkov.

11. Vzorčni sporazum o podelitvi užitka na rudarski pravici

Vzorčni sporazum je priložen v obliki priloge.

12. Informacije o znesku pristojbine za podelitev užitka na rudarski pravici

Minimalni znesek pristojbine za podelitev užitka na rudarski pravici za območje „Damnica“ za petletno osnovno obdobje znaša 224 632,14 PLN (z besedami: dvesto štiriindvajset tisoč šeststo dvaintrideset zlotov in štirinajst grošev) na leto. Letni znesek pristojbine za podelitev užitka na rudarski pravici za namene iskanja in raziskovanja rudnin je prilagojen srednjeročnemu letnemu indeksu cen življenjskih potrebščin in storitev kumulativno za obdobje od sklenitve sporazuma do leta pred datumom plačila pristojbine, kakor jo je določil predsednik osrednjega statističnega urada Uradnega lista Republike Poljske (Monitor Polski) (člen 49h(3)(12) geološkega in rudarskega zakona).

13. Informacije v zvezi z zahtevami, ki jih morajo ponudbe upoštevati, in dokumenti, ki se zahtevajo od ponudnikov

1. Ponudba mora vsebovati: 1) ime (podjetja) in sedež ponudnika; 2) predmet ponudbe, skupaj z opisom območja, za katerega naj bi se podelila koncesija in užitek na rudarski pravici; 3) obdobje, za katerega naj bi se podelila koncesija, trajanje faze iskanja in raziskovanja ter datum začetka dejavnosti; 4) cilj, obseg in naravo geoloških del, vključno z geološkimi ali rudarskimi dejavnostmi, ter informacije o delih, ki jih je treba opraviti za dosego cilja, in za to potrebnih tehnologijah; 5) časovni načrt, razdeljen po letih, geoloških delih, vključno z geološkimi dejavnostmi, ter obsegu tovrstnih del; 6) obseg in načrt obveznega zbiranja vzorcev s pomočjo geoloških dejavnosti, vključno z vzorčenjem v izvrtanem jedru, kakor je opredeljeno v členu 82(2)(2) geološkega in rudarskega zakona; 7) pravico ponudnika do nepremičnine (območja), v okviru katere je predvideno izvajanje dejavnosti, ali pravico do uporabe užitka na rudarski pravici, za katero je podjetje zaprosilo; 8) seznam območij, ki so del shem za ohranjanje narave; ta zahteva ne zadeva projektov, za katere se zahteva okoljsko dovoljenje; 9) ukrepe za zmanjševanje negativnih okoljskih vplivov načrtovanih dejavnosti; 10) obseg geoloških informacij, ki so na voljo ponudniku; 11) izkušnje s področja iskanja in raziskovanja nahajališč ogljikovodikov ali črpanja ogljikovodikov iz nahajališč, ki zagotavljajo varno opravljanje dejavnosti, varovanje življenja in zdravja ljudi in živali ter varstvo okolja; 12) tehnične zmožnosti za iskanje in raziskovanje nahajališč ogljikovodikov ter črpanje ogljikovodikov iz nahajališč, ter zlasti razpoložljivost ustreznih tehničnih, organizacijskih, logističnih in kadrovskih potencialov; 13) finančne zmožnosti, ki dajejo ustrezno jamstvo, da bodo dejavnosti v zvezi z iskanjem in raziskovanjem nahajališč ogljikovodikov ter črpanjem ogljikovodikov iz nahajališč dejansko opravljene, ter zlasti vire in načine financiranja načrtovanih dejavnosti, vključno z deležem lastnih sredstev in zunanjega financiranja; 14) predlagano tehnologijo za izvajanje geoloških del, vključno z geološkimi ali rudarskimi dejavnostmi; 15) predlog zneska pristojbine za podelitev užitka na rudarski pravici, ki ne sme biti nižji od zneska, ki je opredeljen v razpisu za zbiranje ponudb; 16) predlagan način zagotavljanja varnosti iz člena 49x(4) geološkega in rudarskega zakona; 17) če ponudbo predlaga skupaj več podjetij, mora ta poleg navedenega vsebovati še: a) ime (podjetij) in sedeže vseh podjetij, ki predlagajo ponudbo; b) upravitelja; c) deleže stroškov geoloških del, vključno z geološkimi dejavnostmi, ki so predlagani v sporazumu o sodelovanju.

2. Ponudbe, predložene v postopku zbiranja ponudb, morajo izpolnjevati zahteve in pogoje iz razpisa za zbiranje ponudb.

3. Ponudbi je treba priložiti: 1) dokazila o obstoju okoliščin, opisanih v ponudbi, zlasti izpise iz ustreznih registrov; 2) dokazilo o pologu depozita; 3) kopijo sklepa, ki potrjuje pozitiven rezultat kvalifikacijskega postopka, kakor ga navaja člen 49a(17) geološkega in rudarskega zakona; 4) grafične priloge, pripravljene v skladu z zahtevami glede zemljevidov rudnikov, ki ponazarjajo upravne meje države; 5) pisna zagotovila, da bodo tehnični viri na voljo osebam, udeleženim v postopku zbiranja ponudb, če se za izvajanje koncesije uporabljajo tehnični viri drugih oseb; 6) dve kopiji projekta geoloških dejavnosti.

4. Ponudniki lahko v svojih ponudbah na lastno pobudo zagotovijo dodatne informacije ali jim priložijo dodatne dokumente.

5. Dokumenti, ki jih predložijo ponudniki, morajo biti izvirniki ali overjene kopije izvirnikov, kakor je predvideno v zakoniku o upravnem postopku. Ta zahteva se ne uporablja za kopije dokumentov, ki jih je treba priložiti ponudbam in jih je pripravil organ, ki podeljuje koncesijo.

6. Dokumente v tujem jeziku je treba predložiti skupaj s prevodom v poljščino, ki ga opravi zapriseženi prevajalec.

7. Ponudbe morajo biti predložene v zapečateni ovojnici ali zapečatenem paketu z imenom (podjetja) ponudnika ter navedenim predmetom ponudbe.

8. Ponudbe, predložene po izteku roka za predložitev, bodo ponudnikom vrnjene neodprte.

14. Informacije glede načina pologa depozita, znesek depozita in rok plačila

Ponudniki morajo položiti depozit v višini 1 000 PLN (z besedo: tisoč zlotov) pred iztekom roka za predložitev ponudb.

ODDELEK IV: ADMINISTRATIVNE INFORMACIJE

IV.1) Razpisna komisija

Organ, ki podeljuje koncesijo, imenuje razpisno komisijo, da izpelje postopek za zbiranje ponudb in izbere najustreznejšo ponudbo. Sestava in postopkovna pravila komisije so opredeljena v vladni uredbi z dne 28. julija 2015 (Dziennik Ustaw (Uradni list) 2015, št. 1171, Vladna uredba o podelitvi koncesije za iskanje in raziskovanje nahajališč ogljikovodikov ter črpanje ogljikovodikov iz nahajališča kot tudi koncesije za črpanje ogljikovodikov iz nahajališča). Razpisna komisija organu, ki podeljuje koncesijo, v potrditev predloži poročilo o postopku za zbiranje ponudb. Poročilo je skupaj s ponudbami in vso dokumentacijo v zvezi s postopkom za zbiranje ponudb na voljo drugim osebam, ki so predložile ponudbe.

IV.2) Dodatna pojasnila

V sedmih dneh od objave razpisa za zbiranje ponudb lahko zainteresirane strani od organa, ki podeljuje koncesijo, zahtevajo pojasnila glede posameznih razpisnih pogojev. Organ, ki podeljuje koncesijo, bo v sedmih dneh od prejetja navedenega zahtevka v javnem informacijskem listu (Biuletyn Informacji Publicznej) objavil pojasnila na strani upravnega urada, podrejenega navedenemu organu.

IV.3) Dodatne informacije

Informacije o območju, ki ga zajema postopek za zbiranje ponudb, je zbral poljski urad za geologijo (Państwowa Służba Geologiczna) v paketu geoloških podatkov (Pakiet danych geologicznych), ki je na voljo na spletišču ministrstva za okolje (www.mos.gov.pl) in na

oddelku za geologijo in geološke koncesije (Departament Geologii i Koncesji Geologicznych) Ministerstwo Środowiska (ministrstvo za okolje) ul. Wawelska 52/54 00-922 Varšava POLJSKA Tel. + 48 223692449 Faks + 48 223692460